

**מרכז רעיה שטראוס לחקר עסקים משפחתיים**

דצמבר 2015

**קול קורא להצעות לכתיבת אירועים (CASE STUDIES) – עסקים משפחתיים לשנת 2016**

מרכז רעיה שטראוס לחקר עסקים משפחתיים בפקולטה לניהול באוניברסיטת תל אביב שואף להעמיק את הידע האקדמי בתחום העסקים המשפחתיים בארץ ובעולם. כחלק מהפעילות, המרכז מעוניין לעודד כתיבת ניתוחי אירוע על חברות ישראליות בבעלות משפחות. לצורך עידוד מחקרים בתחומים אלה, מציע המרכז תמיכה במימון של עד ארבעה אירועים, עם עדיפות לאירועים העוסקים בחברות משפחתיות שמרכזן בישראל ובמזרח התיכון. ארוע יעסוק בקונפליקט (בעיית החלטה) רלבנטי לבעלי עסק משפחתי, מנהלים בעסק משפחתי או בעלי עניין אחרים בעסק משפחתי.

המענק לכתיבת אירוע יעמוד על סכום של עד 25,000 שקלים.

**מבנה ההצעה לכתיבת אירוע**

ההצעה תהיה מפורטת ותכיל את הפרוט הבא:

1. שמות הכותבים.
2. שם החברה עליה ייכתב האירוע ותיאור תמציתי שלה (היסטוריה, חשיבות, מחזור ומספר עובדים).
3. הנושא של האירוע, תוך הדגשת בעיית ההחלטה שהאירוע עוסק בה.
4. הסבר לגבי התרומה של האירוע (מה ניתן ללמוד מהאירוע?).
5. תאור האירוע ופרוט תוכן נספחים (אם יהיו).
6. אורך האירוע הצפוי.

**הערות**

1. האירוע ייכתב באנגלית ובעברית.
2. מומלץ כי האירוע ייכתב במתכונת המקובלת ב- HARVARD BUSINESS SCHOOL. הצעה למתכונת אחרת מחייבת הנמקה בגוף ההצעה.
3. לגבי הצעות שיאושרו, הכותבים יכינו אירוע (קובץ WORD), שקפים הדרושים להוראת האירוע (קובץ PPT), ומסמך הנחיות הוראה (קובץ WORD הכולל TEACHING NOTES). הנחיות ההוראה יכללו שאלות הכנה, תשובות לשאלות ההכנה ומערך שיעור להוראת האירוע.

**לוחות זמנים**

1. הגשת הצעת לכתיבת אירוע – עד 31 לינואר 2016.
2. פרסום החלטת הועדה האקדמית על הצעות שאושרו לתמיכה – עד 28 לפברואר 2016.
3. השלמת כל האירוע (כולל קובץ אירוע, מצגת והנחיות הוראה) - עד 28 לספטמבר 2016.
4. המרכז שוקל הצגת האירועים בכנס אקדמי המתוכנן באוניברסיטת תל אביב. הכותבים יציגו את האירוע בכנס.

**חברי הועדה האקדמית**

פרופ' משה צבירן, פרופ' דן וייס, דר' נאוה מיכאל-צברי.

**אופן הגשת הצעות המחקר**

יש לשלוח הצעות לכתיבת האירועים יחד עם קורות חיים של כל המציעים (כולל פרוט ניסיון הכותבים בכתיבת אירועים) והסכמה בכתב של העסק המשפחתי נשוא הארוע למרכז מרכז רעיה שטראוס לחקר עסקים משפחתיים עד ליום 31 בינואר 2016 לכתובת המייל:

strausscent@tauex.tau.ac.il

כל ההצעות תובאנה לדיון בוועדת המחקר האקדמית. החלטות הועדה תימסרנה לחוקרים עד 28 לפברואר 2016.

לפרטים, הבהרות ושאלות על כתיבת האירוע יש לפנות לחתומים מטה.

בברכה,

פרופ' דן וייס ודר' נאוה מיכאל צברי – מנהלי מרכז רעיה שטראוס לחקר עסקים משפחתיים.